CELEX: 52021PC0014
Language: da
Date: 2021-01-20
Title: Forslag til RÅDETS GENNEMFØRELSESAFGØRELSE om ændring af Rådets gennemførelsesafgørelse (EU) 2017/563 om at give Republikken Estland tilladelse til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 20.1.2021
            COM(2021) 14 final
            2021/0006(NLE)
            Forslag til
            RÅDETS GENNEMFØRELSESAFGØRELSE 
            om ændring af Rådets gennemførelsesafgørelse (EU) 2017/563 om at give Republikken Estland tilladelse til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem 
            
               
         
         
            
               BEGRUNDELSE
            
            
               I henhold til artikel 395, stk. 1, i Rådets direktiv 2006/112/EF af 28. november 2006 om det fælles merværdiafgiftssystem
                  1
                ("momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle afgiftsopkrævningen eller for at forhindre visse former for momsunddragelse eller momsundgåelse.
            
            
               Ved brev registreret i Kommissionen den 9. oktober 2020 anmodede Estland om tilladelse til indtil den 31. december 2024 fortsat at anvende en foranstaltning, der fraviger momsdirektivets artikel 287, og som giver Estland mulighed for at momsfritage afgiftspligtige personer, hvis årlige omsætning ikke overstiger 40 000 EUR.
            
            
               I overensstemmelse med momsdirektivets artikel 395, stk. 2, underrettede Kommissionen ved brev af 15. oktober 2020 de øvrige medlemsstater om Estlands anmodning. Ved brev af 19. oktober 2020 underrettede Kommissionen Estland om, at den rådede over alle de nødvendige oplysninger for at kunne vurdere anmodningen.
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Det følger af momsdirektivets afsnit XII, kapitel 1, at medlemsstaterne har mulighed for at anvende særordninger for små virksomheder, herunder mulighed for at indrømme momsfritagelse til afgiftspligtige personer med en årlig omsætning under et vist beløb. Momsfritagelsen indebærer, at en afgiftspligtig person ikke skal opkræve moms af leveringer og følgelig heller ikke kan fradrage indgående moms.
               
               
                  I henhold til momsdirektivets artikel 287, nr. 8), kan Estland indrømme momsfritagelse til afgiftspligtige personer med en årlig omsætning, der højst er lig med modværdien i national valuta af 16 000 EUR beregnet på grundlag af kursen på dagen for landets tiltrædelse.
               
               
                  Ved Rådets gennemførelsesafgørelse (EU) 2017/563
                     2
                   fik Estland tilladelse til at forhøje tærsklen for afgiftspligtige personer, hvis årlige omsætning ikke overstiger 40 000 EUR. Ifølge gennemførelsesafgørelsen kan Estland anvende fravigelsesforanstaltningen fra den 1. januar 2018 til den 31. december 2020.
               
               
                  Særordningen for små virksomheder er blevet ændret ved Rådets direktiv (EU) 2020/285
                     3
                  , som træder i kraft den 1. januar 2025. Estland anmodede om at forlænge anvendelsen af denne fravigelsesforanstaltning indtil den 31. december 2024. Fra og med den 1. januar 2025 udgør den nye tærskel 85 000 EUR i henhold til momsdirektivets artikel 284. Den i Estland fastsatte tærskel på 40 000 EUR for små virksomheder er derfor i overensstemmelse med den nye bestemmelse.
               
               
                  Opretholdelsen af tærsklen for registrering som afgiftspligtig person gør det muligt for personer, der har en afgiftspligtig omsætning på mellem 16 001 EUR og 40 000 EUR, at mindske den administrative byrde, uden at dette har en væsentlig indvirkning på de samlede momsindtægter. Også for skatteforvaltningen reduceres arbejdsbyrden en smule. Fravigelsesforanstaltningen vil fortsat være frivillig for afgiftspligtige personer.
               
            
            
               Fravigelsesforanstaltningen, der forenkler små erhvervsdrivendes forpligtelser, er i overensstemmelse med Den Europæiske Unions mål for små virksomheder.
            
            
               
                  Anvendelsen af foranstaltningen påvirker ikke i væsentlig grad de samlede momsindtægter fra det endelige forbrug. Som følge af foranstaltningen reduceres den moms, der tilføres statens indtægter, med 15,6 mio. EUR pr. år, hvilket svarer til 0,6 % af den samlede momsindtægt.
               
               
                  Fravigelsesforanstaltningen påvirker ikke de momsbaserede egne indtægter negativt, idet Estland vil beregne kompensationen, jf. artikel 6 i Rådets forordning (EØF, Euratom) nr. 1553/89.
               
               
                  Republikken Estland bør derfor gives tilladelse til at anvende fravigelsesforanstaltningen indtil den 31. december 2024. 
               
            
            
               •Sammenhæng med de gældende regler på samme område
            
            
               
                  Fravigelsesforanstaltningen er i overensstemmelse med tankegangen bag direktiv (EU) 2020/285 om ændring af momsdirektivets artikel 281-294 om særordningen for små virksomheder på baggrund af handlingsplanen for moms
                     4
                   og sigter mod at skabe en moderne, forenklet ordning for disse virksomheder. Den skal navnlig mindske omkostningerne til overholdelse af momsreglerne og forvridningen af konkurrencen både nationalt og på EU-plan, nedbringe de negative virkninger af tærsklen og lette virksomhedernes regeloverholdelse samt skatteforvaltningens kontrol.
               
               
                  Desuden er tærsklen på 40 000 EUR i overensstemmelse med direktiv (EU) 2020/285, idet direktivet giver medlemsstaterne mulighed for at fastsætte tærsklen for at kunne få momsfritagelse til højst 85 000 EUR i årlig omsætning (eller et tilsvarende beløb i national valuta).
               
               
                  Lignende fravigelser, der indebærer fritagelse af afgiftspligtige personer, hvis årlige omsætning ligger under en vis grænse som fastsat i momsdirektivets artikel 285 og 287, er blevet godkendt for andre medlemsstater. Nederlandene
                     5
                   har fået godkendt en tærskel på 25 000 EUR, Italien
                     6
                   en tærskel på 30 000 EUR, Luxembourg
                     7
                   en tærskel på 35 000 EUR, Letland
                     8
                  , Polen
                     9
                   en tærskel på 40 000 EUR, Litauen
                     10
                   en tærskel på 55 000 EUR, Kroatien
                     11
                   en tærskel på 45 000 EUR og Malta
                     12
                   en tærskel på 20 000 EUR, Ungarn
                     13
                   en tærskel på 48 000 EUR, Slovenien
                     14
                   en tærskel på 50 000 EUR, og Rumænien
                     15
                   en tærskel på 88 500 EUR.
               
            
         
         
            
               
                  Som allerede nævnt bør fravigelser af momsdirektivets bestemmelser altid være tidsbegrænsede, således at virkningerne heraf kan bedømmes. Indføjelsen af en udløbsdato for den særlige foranstaltning til den 31. december 2024 efter Republikken Estlands anmodning er i overensstemmelse med kravene i direktiv (EU) 2020/285 om enklere momsregler for små og mellemstore virksomheder. I henhold til direktivet skal medlemsstaterne anvende de nationale bestemmelser, som de skal vedtage for at efterkomme direktivet, fra den 1. januar 2025.
               
               
                  Den foreslåede foranstaltning er derfor i overensstemmelse med bestemmelserne i momsdirektivet.
               
            
            
               •Sammenhæng med Unionens politik på andre områder
            
            
               
                  Kommissionen har i sine årlige arbejdsprogrammer konsekvent understreget behovet for enklere regler for små virksomheder. I den forbindelse henviser Kommissionens arbejdsprogram for 2020
                     16
                   til "en særlig SMV-strategi, der skal gøre det lettere for små og mellemstore virksomheder at drive virksomhed, opskalere og udvide". Den særlige foranstaltning er i overensstemmelse med disse mål for så vidt angår finanspolitiske regler. Den er navnlig i overensstemmelse med Kommissionens arbejdsprogram for 2017
                     17
                  , der specifikt omhandler moms, og hvori det påpeges, at den administrative byrde for små virksomheder i forbindelse med overholdelse af momsreglerne er stor, og at tekniske nyskabelser udgør en ny udfordring for en effektiv momsopkrævning; deri understreges ligeledes behovet for at forenkle momsreglerne for mindre virksomheder.
               
               
                  Foranstaltningen er ligeledes i overensstemmelse med strategien for det indre marked fra 2015
                     18
                  , hvori Kommissionen satte sig for at hjælpe små og mellemstore virksomheder med at vokse, bl.a. ved at mindske den administrative byrde, der forhindrer dem i at drage fuld fordel af det indre marked. Det følger også filosofien bag Kommissionens meddelelse fra 2013 med titlen "2020-handlingsplanen for iværksætterkultur: En saltvandsindsprøjtning til iværksætterånden i Europa"
                     19
                  , hvori behovet for at forenkle skattelovgivningen for små virksomheder blev understreget.
               
               
                  Endelig er foranstaltningen i overensstemmelse med EU's politik for små og mellemstore virksomheder, jf. opstartsmeddelelsen fra 2016
                     20
                   og meddelelsen ""Tænk småt først" — En "Small Business Act" for Europa" fra 2008
                     21
                  , hvori medlemsstaterne opfordredes til at tage hensyn til SMV'ernes særlige karakteristika ved udformningen af lovgivningen og til at forenkle de gældende regler.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Momsdirektivets artikel 395.
            
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, hører forslaget under Den Europæiske Unions enekompetence. Nærhedsprincippet finder derfor ikke anvendelse.
               
            
            
               •Proportionalitetsprincippet
            
            
               Afgørelsen vedrører en tilladelse, der er indrømmet en medlemsstat på dennes egen anmodning, og udgør ikke en forpligtelse.
            
            
               På grund af fravigelsens begrænsede anvendelsesområde står den særlige foranstaltning i et rimeligt forhold til det tilstræbte mål, nemlig at forenkle momsopkrævningen for små afgiftspligtige personer og skatteforvaltningen.
            
            
               •Valg af retsakt
            
            
               
                  Foreslået retsakt: Rådets gennemførelsesafgørelse.
               
               
                  I henhold til momsdirektivets artikel 395 er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. Endvidere er en rådsafgørelse det bedst egnede reguleringsmiddel, da den kan rettes til en enkelt medlemsstat.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  Der er ikke gennemført nogen høring af interesserede parter. Nærværende forslag er baseret på en anmodning fra Estland og vedrører kun denne medlemsstat.
               
            
         
         
            
               •Ekspertbistand
            
            
               
                  Der har ikke været behov for ekstern ekspertbistand.
               
            
            
               •Konsekvensanalyse
            
            
               
                  Forslaget til Rådets gennemførelsesafgørelse har til formål at hæve den tærskel for årlig omsætning, under hvilken afgiftspligtige personer kan fritages for moms. Det udvider derfor anvendelsesområdet for den forenklingsforanstaltning, som fjerner mange af momsforpligtelserne for virksomheder med en årlig omsætning på højst 40 000 EUR. 
               
               
                  Personer, hvis momspligtige omsætning ikke overstiger denne tærskel, behøver ikke at lade sig momsregistrere, og deres administrative byrde vil dermed reduceres som følge af foranstaltningen, da de ikke skal føre momsregnskab eller indgive momsangivelser. Også for skattemyndighederne reduceres arbejdsbyrden. Dette vil have en potentiel positiv indvirkning på mindskelsen af den administrative byrde for afgiftspligtige personer, der i øjeblikket er momsregistreret i Estland, og efterfølgende på skatteforvaltningen. 
               
               
                  Ifølge Estlands oplysninger udgjorde andelen af momsregistrerede personer i 2016 og 2017 med en årlig omsætning på mellem 16 001 EUR og 40 000 EUR 18 % af det samlede antal momsregistrerede personer. I 2019 udgjorde denne procentdel 15 % af alle momsregistrerede personer. Pr. 14. september 2020 var der i alt 98 160 momsregistrerede afgiftspligtige personer i Estland. Fravigelsesforanstaltningen berører således ca. 3 000 virksomheder direkte.
               
            
            
               Foranstaltningen har ikke ført til et væsentligt fald i momsindtægterne for Estlands statsbudget. Som følge af foranstaltningen reduceres den moms, der tilføres statens indtægter, med 15,6 mio. EUR pr. år, hvilket svarer til 0,6 % af den samlede momsindtægt. Virkningen er ubetydelig.
            
            
               •Grundlæggende rettigheder
            
            
               
                  Forslaget har ingen konsekvenser for beskyttelsen af de grundlæggende rettigheder.
               
            
            
               4.VIRKNINGER FOR BUDGETTET
            
            
               Forslaget har ingen virkninger for EU-budgettet, eftersom Estland vil beregne en kompensation i overensstemmelse med artikel 6 i Rådets forordning (EØF, EURATOM) nr. 1553/89
                  22
               .
            
            
               2021/0006 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af Rådets gennemførelsesafgørelse (EU) 2017/563 om at give Republikken Estland tilladelse til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem 
               
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  23
               , særlig artikel 395, stk. 1, første afsnit,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)I henhold til artikel 287, nr. 7), i direktiv 2006/112/EF kan Estland momsfritage afgiftspligtige personer, hvis årlige omsætning højst er lig med modværdien i national valuta af 16 000 EUR beregnet på grundlag af kursen på dagen for landets tiltrædelse.
            
            
               (2)Ved Rådets gennemførelsesafgørelse (EU) 2017/563
                  24
                fik Estland tilladelse til at indføre en særlig foranstaltning, der fraviger artikel 287 i direktiv 2006/112/EF ("fravigelsesforanstaltningen"), til at indrømme momsfritagelse til afgiftspligtige personer, hvis årlige omsætning ikke overstiger 40 000 EUR. Estland fik bemyndigelse til at anvende fravigelsesforanstaltningen fra den 1. januar 2018 til den 31. december 2020 eller indtil datoen for ikrafttrædelsen af et direktiv om ændring af bestemmelserne i artikel 281-294 i direktiv 2006/112/EF, alt efter hvilken dato der kommer først.
            
            
               (3)Den 18. februar 2020 vedtog Rådet direktiv (EU) 2020/285
                  25
                om ændring af artikel 281-294 i direktiv 2006/112/EF for så vidt angår særordningen for små virksomheder og om fastsættelse af nye regler for små virksomheder, herunder tærsklen for den årlige omsætning i medlemsstaten på højst 85 000 EUR eller modværdien i national valuta. 
            
            
               (4)Ved brev registreret i Kommissionen den 9. oktober 2020 anmodede Estland om tilladelse til fortsat at anvende fravigelsesforanstaltningen indtil den 31. december 2024.
            
            
               (5)Ved brev af 15. oktober 2020 underrettede Kommissionen i henhold til artikel 395, stk. 2, andet afsnit, i direktiv 2006/112/EF de øvrige medlemsstater om Estlands anmodning. Ved brev af 19. oktober 2020 meddelte Kommissionen Estland, at den rådede over alle de nødvendige oplysninger for at kunne vurdere anmodningen.
            
            
               (6)Fravigelsesforanstaltningen er i overensstemmelse med målsætningerne i Kommissionens meddelelse ""Tænk småt først" — En "Small Business Act" for Europa"
                  26
               .
            
            
               (7)På grundlag af de oplysninger, som Estland har fremlagt, vil fravigelsesforanstaltningen kun have en ubetydelig indvirkning på Estlands samlede momsindtægter fra det endelige forbrug. Afgiftspligtige personer kan stadig vælge den almindelige momsordning i henhold til artikel 290 i direktiv 2006/112/EF. 
            
            
               (8)Fravigelsesforanstaltningen vil ikke påvirke Unionens egne indtægter hidrørende fra moms negativt, idet Estland vil foretage en kompensationsberegning i overensstemmelse med artikel 6 i Rådets forordning (EØF, Euratom) nr. 1553/89
                  27
               .
            
            
               (9)I betragtning af fravigelsesforanstaltningens potentielt positive virkning med hensyn til at mindske den administrative byrde og omkostningerne for små virksomheder bør Estland gives tilladelse til at anvende fravigelsesforanstaltningen i endnu en periode. 
            
            
               (10)Tilladelsen til at anvende fravigelsesforanstaltningen bør være tidsbegrænset. Tidsbegrænsningen bør være tilstrækkelig til, at tærsklens effektivitet og hensigtsmæssighed kan vurderes. Endvidere skal medlemsstaterne i henhold til direktiv (EU) 2020/285 senest den 31. december 2024 vedtage og offentliggøre de love og administrative bestemmelser, der er nødvendige for at efterkomme direktivets artikel 1, og anvende disse bestemmelser fra den 1. januar 2025. Estland bør derfor gives tilladelse til at anvende fravigelsesforanstaltningen indtil den 31. december 2024.
            
            
               (11)Gennemførelsesafgørelse (EU) 2017/563 bør derfor ændres —
            
            
            
               VEDTAGET DENNE AFGØRELSE: 
            
            
               Artikel 1
            
            
               Artikel 2, andet afsnit, i gennemførelsesafgørelse (EU) 2017/563 affattes således:
            
            
               "Denne afgørelse anvendes fra den 1. januar 2018 til den 31. december 2024."
            
            
               Artikel 2
            
            
               Denne afgørelse er rettet til Republikken Estland.
            
            
               Udfærdiget i Bruxelles, den […].
            
            
               
                     På Rådets vegne
               
            
         
         
            
               
                     Formand
               
            
         
         
            
                  
                     (1)
                  
                        EUT L 347 af 11.12.2006, s. 1.
               
               
                  
                     (2)
                  
                        Rådets gennemførelsesafgørelse (EU) 2017/563 af 21. marts 2017 om bemyndigelse af Republikken Estland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 80 af 25.3.2017, s. 33).
               
               
                  
                     (3)
                  
                        Rådets direktiv (EU) 2020/285 af 18. februar 2020 om ændring af direktiv 2006/112/EF om det fælles merværdiafgiftssystem for så vidt angår særordningen for små virksomheder og forordning (EU) nr. 904/2010 for så vidt angår administrativt samarbejde og udveksling af oplysninger med henblik på at overvåge, om særordningen for små virksomheder anvendes korrekt (EUT L 62 af 2.3.2020, s. 13).
               
               
                  
                     (4)
                  
                        Meddelelse fra Kommissionen til Europa-Parlamentet, Rådet og Det Europæiske Økonomiske og Sociale Udvalg om en handlingsplan for moms — Mod et fælles europæisk momsområde — De svære valg (COM(2016) 148 final).
               
               
                  
                     (5)
                  
                        Rådets gennemførelsesafgørelse (EU) 2018/1904 af 4. december 2018 om at give Nederlandene tilladelse til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 310 af 6.12.2018, s. 25).
               
               
                  
                     (6)
                  
                        Rådets gennemførelsesafgørelse (EU) 2016/1988 af 8. november 2016 om ændring af gennemførelsesafgørelse 2013/678/EU om tilladelse til Den Italienske Republik til fortsat at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 306 af 15.11.2016, s. 11).
               
               
                  
                     (7)
                  
                        Rådets gennemførelsesafgørelse (EU) 2019/2210 af 19. december 2019 om ændring af gennemførelsesafgørelse 2013/677/EU om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 332 af 23.12.2019, s. 155).
               
               
                  
                     (8)
                  
                        Rådets gennemførelsesafgørelse (EU) 2020/1261 af 4. september 2020 om ændring af Rådets gennemførelsesafgørelse (EU) 2017/2408 om at give tilladelse til Republikken Letland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 296 af 10.9.2020, s. 4).
               
               
                  
                     (9)
                  
                        Rådets gennemførelsesafgørelse (EU) 2018/1919 af 4. december 2018 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 311 af 7.12.2018, s. 32).
               
               
                  
                     (10)
                  
                        Rådets gennemførelsesafgørelse (EU) 2017/1853 af 10. oktober 2017 om ændring af gennemførelsesafgørelse 2011/335/EU om bemyndigelse af Republikken Litauen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 265 af 14.10.2017, s. 15). Skriftlig procedure vedrørende den nye foranstaltning igangværende.
               
               
                  
                     (11)
                  
                        Rådets gennemførelsesafgørelse (EU) 2020/1661 af 3. november 2020 om ændring af gennemførelsesafgørelse (EU) 2017/1768 om bemyndigelse af Republikken Kroatien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 374 af 10.11.2020, s. 4).
               
               
                  
                     (12)
                  
                        Rådets gennemførelsesafgørelse (EU) 2020/1662 af 3. november 2020 om ændring af gennemførelsesafgørelse (EU) 2018/279 om at give Malta tilladelse til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 374 af 10.11.2020, s. 6).
               
               
                  
                     (13)
                  
                        Rådets gennemførelsesafgørelse (EU) 2018/1490 af 2. oktober 2018 om at give Ungarn tilladelse til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 252 af 8.10.2018, s. 38).
               
               
                  
                     (14)
                  
                        Rådets gennemførelsesafgørelse (EU) 2018/1700 af 6. november 2018 om ændring af gennemførelsesafgørelse 2013/54/EU om bemyndigelse af Republikken Slovenien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 285 af 13.11.2018, s. 78).
               
               
                  
                     (15)
                  
                        Rådets gennemførelsesafgørelse (EU) 2020/1260 af 4. september 2020 om ændring af gennemførelsesafgørelse (EU) 2017/1855 om bemyndigelse af Rumænien til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 296 af 10.9.2020, s. 1).
               
               
                  
                     (16)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget, Kommissionens arbejdsprogram 2020 — En mere ambitiøs Union (COM(2020) 37 final).
               
               
                  
                     (17)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget, Kommissionens arbejdsprogram 2017 — Realisering af et Europa, der beskytter, styrker og forsvarer (COM(2016) 710 final).
               
               
                  
                     (18)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget, Opgradering af det indre marked: flere muligheder for borgerne og virksomhederne (COM(2015) 550 final).
               
               
                  
                     (19)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — 2020-handlingsplanen for iværksætterkultur — En saltvandsindsprøjtning til iværksætterånden i Europa (COM(2012) 795 final).
               
               
                  
                     (20)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget, Europas kommende ledere: opstarts- og opskaleringsinitiativet (COM(2016) 733 final).
               
               
                  
                     (21)
                  
                        Meddelelse fra Kommissionen til Rådet, Europa-Parlamentet, Det Europæiske Økonomiske og Sociale Udvalg og Regionsudvalget, "Tænk småt først" — En "Small Business Act" for Europa (KOM(2008) 394 endelig).
               
               
                  
                     (22)
                  
                        EFT L 155 af 7.6.1989, s. 9.
               
               
                  
                     (23)
                  
                        EUT L 347 af 11.12.2006, s. 1.
               
               
                  
                     (24)
                  
                        Rådets gennemførelsesafgørelse (EU) 2017/563 af 21. marts 2017 om bemyndigelse af Republikken Estland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 80 af 25.3.2017, s. 33).
               
               
                  
                     (25)
                  
                        Rådets direktiv (EU) 2020/285 af 18. februar 2020 om ændring af direktiv 2006/112/EF om det fælles merværdiafgiftssystem for så vidt angår særordningen for små virksomheder og forordning (EU) nr. 904/2010 for så vidt angår administrativt samarbejde og udveksling af oplysninger med henblik på at overvåge, om særordningen for små virksomheder anvendes korrekt (EUT L 62 af 2.3.2020, s. 13).
               
               
                  
                     (26)
                  
                        Meddelelse fra Kommissionen til Rådet, Europa-Parlamentet, Det Europæiske Økonomiske og Sociale Udvalg og Regionsudvalget — "Tænk småt først — En "Small Business Act" for Europa", Bruxelles, den 25.6.2008 (KOM(2008) 394 endelig). 
               
               
                  
                     (27)
                  
                        Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (EFT L 155 af 7.6.1989, s. 9).